ai4bharat/Pralekha huggingface dataset:
संरक्षण मंत्रालय
लष्कराच्या दक्षिण विभागाने पुण्यातील राष्ट्रीय युद्ध स्मारक स्थळी साजरा केला ‘पायदळ दिवस’
पुणे, 27 ऑक्टोबर 2022
देशरक्षणासाठी त्याग व बलिदान करणाऱ्या पायदळातील सर्व जवानांना 76 व्या ‘पायदळ दिवसा’निमित्त लष्कराच्या दक्षिण विभागाने पुणे इथे राष्ट्रीय युद्ध स्मारकावर पुष्पचक्र वाहून आदरांजली अर्पण केली. परम विशिष्ट सेवा पदक, अति विशिष्ट सेवा पदक, सेना पदक या पदकांनी सन्मानित, लष्कराच्या दक्षिण विभागाचे प्रमुख लेफ्टनंट जनरल जय सिंह नयन यांनी स्मारकावर पुष्पचक्र वाहिले. या वेळी पायदळाचे विद्यमान आणि निवृत्त जवान मोठ्या संख्येने उपस्थित होते. परम विशिष्ट सेवा पदक, उत्तम युद्ध सेवा पदक, अति विशिष्ट सेवा पदक या पदकांनी सन्मानित निवृत्त लेफ्टनंट जनरल आर. व्ही. कुलकर्णी यांनी निवृत्त जवानांच्या वतीने पुष्पचक्र वाहिले.
1947 साली 27 ऑक्टोबर रोजी भारतीय लष्करातील पायदळाच्या शीख रेजिमेंटचे जवान प्रथमच श्रीनगर विमानतळावर उतरले. त्यामुळे श्रीनगरच्या वेशीवर आलेले पाकिस्तानातील कबैली घुसखोर मागे वळले आणि जम्मू-कश्मीरमध्ये पाकिस्तानाच्या पाठिंब्याने होत असलेली घुसखोरी रोखणे शक्य झाले. पायदळातील त्या जवानांच्या शौर्याची आठवण म्हणून दरवर्षी 27 ऑक्टोबर रोजी ‘पायदळ दिवस’ किंवा ‘शौर्य दिवस’ साजरा केला जातो.
थकवून टाकणाऱ्या अवघड परिस्थितीतही देशाची सेवा करताना दुर्दम्य इच्छाशक्ती बाळगून शौर्य गाजवणाऱ्या पायदळातील जवानांचे लेफ्टनंट जनरल जय सिंह नयन यांनी आपल्या संदेशात कौतुक केले. देशाचे प्रादेशिक अखंडत्व आणि सार्वभौमत्व राखण्यासाठी सर्वच श्रेणीच्या जवानांनी आपल्या आधीच्या शूरवीरांच्या कृतींमधून प्रेरणा घ्यावी व आपल्या देशाप्रती कर्तव्याबाबत ठाम राहावे, असे प्रोत्साहन त्यांनी जवानांना आपल्या संदेशातून दिले.PIB Pune | S.Kane/R.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 93
कोळसा मंत्रालय
नोव्हेंबर महिन्यात 11.66 % वाढीसह एकूण कोळसा उत्पादन पोहोचले 75.87 दशलक्ष टनांवर
कोळसा आधारित ऊर्जा निर्मितीत 16.28 % वाढ
देशातील एकूण कोळसा उत्पादनात नोव्हेंबर 2021 च्या तुलनेत 11.66 टक्क्यांनी वाढ होत नोव्हेंबर 2022 मध्ये ते 75.87 दशलक्ष टन झाले आहे. गेल्या वर्षीच्या नोव्हेंबर महिन्यात ते 67.94 दशलक्ष टन होते. कोळसा मंत्रालयाच्या नोव्हेंबर 2022 मधल्या ताज्या आकडेवारीनुसार कोल इंडिया लिमिटेडने  12.82% ची वाढ नोंदवली तर सिंगरेनी कोलियरीज कंपनी लिमिटेड  तसेच कॅप्टिव्ह माईन्स /इतरांनी अनुक्रमे 7.84% आणि 6.87 % एवढी वाढ नोंदवली आहे.
कोळसा उत्पादनात अग्रेसर असणाऱ्या सर्वोच्च 37 खाणींपैकी 24 खाणींनी शंभर टक्क्यांहून अधिक तर पाच खाणींनी 80 ते 100% उत्पादन घेतले आहे.
वीज निर्मिती केंद्रांना पाठवण्यात येणाऱ्या कोळशात 3.55 % वाढ होऊन ते नोव्हेंबर 22 मध्ये 62.34 दशलक्ष टनांवर पोहोचले आहे. गेल्या वर्षी ते 60.20 दशलक्ष टन होते.
कोळसा आधारित ऊर्जा निर्मितीने नोव्हेंबर 22 मध्ये गेल्यावर्षीच्या तुलनेत 16.28 % वाढ नोंदवली आहे. तर एकूण ऊर्जा निर्मितीत गेल्या वर्षीच्या म्हणजेच नोव्हेंबर 21 च्या तुलनेत 14.63% वाढ झाली आहे.
वाणिज्य आणि उदयोग मंत्रालय
कृषी बाजारपेठांमध्ये प्रवेशासाठी झालेल्या सुधारणांमुळे भारत-अमेरिका व्यापार आणि वाणिज्य व्यवहारांना नवी चालना
भारतीय आंबे आणि डाळिंबांना अमेरिकी बाजारपेठांमध्ये प्रवेश मिळाला
परस्परांकडे शेतकी बाजारपेठांमध्ये प्रवेश मिळ्वण्यासंबंधी अंमलबजावणीच्या आराखडा करारावर भारताचा कृषी आणि शेतकरी कल्याण विभाग  आणि अमेरिकेचा कृषी विभाग यांनी केल्या स्वाक्षऱ्या
भारत-अमेरिका व्यापार धोरण मंचाच्या  23 नोव्हेम्बर 2021 रोजी झालेल्या बाराव्या बैठकीच्या पार्श्वभूमीवर, भारताचा कृषी आणि शेतकरी कल्याण विभाग  आणि अमेरिकेचा कृषी विभाग यांनी, परस्परांकडे कृषी बाजारपेठांमध्ये प्रवेश मिळ्वण्यासंबंधी अंमलबजावणीच्या आराखडा करारावर स्वाक्षऱ्या केल्या आहेत. यानुसार, भारतीय आंबे आणि डाळिंबांना तसेच डाळिंबाच्या दाण्यांना परीक्षणपश्चात बाजारपेठ प्रवेश मिळणार आहे. तर अमेरिकेच्या चेरी आणि अल्फाल्फा गवताला भारतात प्रवेश मिळणार आहे.
जाने-फेब्रु 2022 पासून आंबे आणि डाळिंबांची निर्यात सुरु होत असून, डाळिंबाच्या दाण्यांची निर्यात एप्रिल 2022 पासून सुरु होणार आहे. तर अमेरिकेतून चेरी आणि अल्फाल्फा गवताची निर्यात एप्रिल 2022 पासून सुरु होणार आहे.
त्याशिवाय, मंत्रीस्तरीय चर्चांच्या आधारे, पशुपालन आणि दुग्धव्यवसाय विभागानेही अमेरिकी डुकराच्या मांसाला बाजारप्रवेश देण्याची तयारी दाखविली आहे. याला अंतिम स्वरूप देण्यासाठी आरोग्य आणि स्वच्छता विषयक अंतिम प्रमाणपत्राची स्वाक्षऱ्या झालेली प्रत दाखल करण्याची विनंती विभागाने केली आहे.
पंतप्रधान कार्यालय
वर्ष 2022 मध्ये शिकारीच्या एकाही घटनेची नोंद झाली नसल्याबद्दल गेंड्यांच्या संवर्धनासाठी आसाममधील लोकांच्या प्रयत्नांची पंतप्रधानांनी केली प्रशंसा
नवी दिल्ली, 3 जानेवारी 2023
वर्ष 2022 मध्ये शिकारीच्या एकाही घटनेची नोंद झाली नसल्याबद्दल आसाममधील लोकांच्या गेंड्यांच्या संवर्धनाच्या प्रयत्नांची पंतप्रधान नरेंद्र मोदी यांनी प्रशंसा केली आहे.
आसामचे मुख्यमंत्री हिमंता बिस्वा सरमा यांचे ट्विट सामायिक करत पंतप्रधानांनी ट्विट केले;
ही अत्यंत चांगली बातमी आहे! गेंड्यांच्या संरक्षणासाठी मार्ग दाखवणाऱ्या आणि सक्रिय प्रयत्न करणाऱ्या आसामच्या नागरिकांचे अभिनंदन''S.Patil/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कृषी मंत्रालय
हरियाणा आणि पंजाबमधल्या 8059 शेतकऱ्यांकडून 30 सप्टेंबरपर्यंत 1888 प्रती क्विंटल दराने 197 कोटी रुपये एमएसपी मूल्याचा 1,04,417 मेट्रिक टन तांदूळ खरेदी
नवी दिल्ली, 1 ऑक्टोबर 2020
2020-21खरीप विपणन हंगामाची आवक सुरु झाली असून सरकारने खरीप 2020-21 पिकाची,सध्याच्या किमान आधारभूत किंमतीनुसार आधीच्या हंगामाप्रमाणे, शेतकऱ्यांकडून खरेदी सुरु ठेवली आहे.
खरीप विपणन हंगाम 2020-21 साठी हरियाणा आणि पंजाब मधून तांदूळ खरेदी 26 सप्टेंबर 2020 पासून सुरु झाली. 30.09.2020 पर्यंत हरीयाणामधे 13,412 मेट्रिक टन तर पंजाबमध्ये 91,005 मेट्रिक टन तांदूळ खरेदी झाली असून या दोन राज्यातल्या 8059 शेतकऱ्यांकडून 1888 रुपये प्रती क्विंटल एमएसपी दराने 197 कोटी रुपयांचा एकूण 1,04,417 मेट्रिक टन तांदूळ खरेदी करण्यात आला आहे.
राज्यांकडून आलेल्या प्रस्तावानुसार, खरीप विपणन हंगामासाठी तामिळनाडू, कर्नाटक, महाराष्ट्र, तेलंगणा आणि हरियाणा या राज्यांसाठी 14.09 लाख मेट्रिक टन डाळी आणि तेलबियांच्या खरेदीला तर 1.23 लाख मेट्रिक टन खोबरा खरेदीला आंध्रप्रदेश, कर्नाटक, तामिळनाडू आणि केरळसाठी मंजुरी देण्यात आली आहे. इतर राज्ये/केंद्र शासित प्रदेशांसाठी डाळी आणि तेलबिया, खोबरे यासाठी प्रस्ताव आल्यानंतर मंजुरी देण्यात येईल.
29.09.2020पर्यंत केंद्र सरकारने नोडल एजन्सीद्वारे 46.35 मेट्रिक टन मुग खरेदी केली. किमान आधारभूत किंमत 33 लाख रुपये असलेल्या या मुग खरेदीतून तामिळनाडूतल्या 48 शेतकऱ्यांना लाभ झाला. त्याचप्रमाणे किमान आधारभूत किंमत 52.40 कोटी रुपये असलेल्या 5089 मेट्रिक टन खोबऱ्याची खरेदी करण्यात आली त्याचा कर्नाटक आणि तामिळनाडू मधल्या 3961 शेतकऱ्यांना लाभ झाला. आंध्रप्रदेश, कर्नाटक,तामिळनाडू आणि केरळसाठी 1.23 लाख मेट्रिक टनची मंजुरी देण्यात आली होती.
2020-21 च्या हंगामासाठी कापूस खरेदीला आजपासून सुरुवात झाली. भारतीय कापूस महामंडळ एफएक्यू दर्जाच्या कापूस खरेदीला आजपासून सुरवात करत आहे.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 62
उपराष्ट्रपती कार्यालय
ईद-उल-जुहाच्या पूर्वसंध्येला उपराष्ट्रपतींनी देशाला शुभेच्छा दिल्या आहेत
नवी दिल्ली, 28 जून 2023
भारताचे उपराष्ट्रपती श्री जगदीप धनखड यांनी देशाला ईद-उल-जुहाच्या पूर्वसंध्येला शुभेच्छा दिल्या.
त्यांच्या संदेशाचा संपूर्ण मजकूर पुढीलप्रमाणे आहे:
“ईद-उल-जुहा या पवित्र सणानिमित्त, मी सर्व भारतीयांना हार्दिक शुभेच्छा देत आहे.
ईद-उल-जुहा हा सण त्याग, निस्वार्थ सेवा आणि कृतज्ञता व्यक्त करण्याचे एक प्रतीक आहे. तसेच कुटुंब आणि समुदायांसाठी एकत्र येऊन आनंद आणि आशीर्वाद सामायिक करण्याचा हा एक प्रसंग आहे."
ही ईद आपल्या सर्वांना शांती, समृद्धी आणि आनंद घेऊन येवो.”
उपराष्ट्रपतींच्या संदेशाचा हिंदी अनुवाद पुढीलप्रमाणे आहे:
“ईद-उल-जुहा के शुभ अवसर पर, मैं सभी देशवासियों को हार्दिक शुभकामनाएं देता हूं।
ईद-उल-जुहा त्याग व निस्वार्थ सेवा का प्रतीक है और कृतज्ञता व्यक्त करने का एक अवसर है। यह सभी परिवारों और समुदायों द्वारा आपस में खुशियाँ और शुभकामनाएं साझा करने का भी अवसर है।
यह ईद हम सभी के लिए शांति, समृद्धि और खुशियाँ लेकर आए, यही मंगल कामना है।“
उपराष्ट्रपतींच्या संदेशाचा उर्दु अनुवाद पुढीलप्रमाणे आहे:
عید الاضحیٰ کے پرمسرت تہوار پر میں تمام ہندوستانیوں کو دل کی گہرائیوں سے مبارکباد پیش کرتا ہوں۔
عید الاضحیٰ قربانی بے لوثی کی علامت اور اظہار تشکر کا موقع ہے۔ یہ خاندانوں اور برادریوں کے لیے خوشی اور برکتیں بانٹنے کے لیے اکٹھے ہونے کا موقع بھی ہے۔ یہ عید ہم سب کے لیے امن، خوشحالی اور خوشیاں لائے۔S.Tupe/S.Pargaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 53
रेल्वे मंत्रालय
देशाच्या दक्षिणेकडच्या राज्यांना ऑक्सिजन एक्सप्रेसद्वारे सुमारे 17700 मेट्रिक टन द्रवरूप वैद्यकीय प्राणवायू वितरित
देशसेवेसाठी ऑक्सिजन एक्सप्रेसद्वारे सुमारे 32000 मेट्रिक टन द्रवरूप वैद्यकीय प्राणवायूचा पुरवठा
आतापर्यंत द्रवरूप वैद्यकीय प्राणवायूच्या 1834 टॅन्कर्सची वाहतूक करत ऑक्सिजन एक्सप्रेसने दिला 15 राज्यांना दिलासा
नवी दिल्ली, 18 जून 2021
सर्व अडथळ्यांवर मात करत आणि नवे उपाय शोधत, भारतीय रेल्वेने देशभरातल्या विविध राज्यांना द्रवरूप वैद्यकीय प्राणवायूचा पुरवठा करण्याचा आपला प्रवास जारी ठेवला आहे.
ऑक्सिजन एक्सप्रेसने देशसेवेत 32,000 मेट्रिक टन द्रवरूप वैद्यकीय प्राणवायू पोहोचवण्याचा टप्पा पार केला आहे.
भारतीय रेल्वेने आतापर्यंत, सुमारे 32095 मेट्रिक टन द्रवरूप वैद्यकीय प्राणवायू देशभरातल्या विविध राज्यात 1834 हून अधिक टँकरद्वारे वितरित केला आहे.
444 ऑक्सिजन एक्सप्रेसनी आपला प्रवास पूर्ण करत विविध राज्यांना दिलासा दिला आहे.
हे पत्रक जारी होईपर्यंत 258 मेट्रिक टनहून अधिक द्रवरूप वैद्यकीय प्राणवायूचे 14 टँकर घेऊन 3 ऑक्सिजन एक्स्प्रेस धावत होत्या.
ऑक्सिजन एक्स्प्रेसने 55 दिवसांपूर्वी 24 एप्रिलला महाराष्ट्रात 126 मेट्रिक टन प्राणवायू पोहोचवून सुरुवात केली ही उल्लेखनीय बाब आहे.
प्राणवायूसाठी विनंती करणाऱ्या राज्यांना अतिशय कमी वेळात शक्य तितका जास्त द्रवरूप वैद्यकीय प्राणवायू पुरवण्याचे भारतीय रेल्वेचे अभियान आहे.
उत्तराखंड, कर्नाटक, महाराष्ट्र, मध्यप्रदेश, आंध्र प्रदेश, राजस्थान, तामिळनाडू, हरियाणा, तेलंगण, पंजाब, केरळ, दिल्ली, उत्तर प्रदेश, झारखंड आणि आसाम या 15 राज्यांमध्ये ऑक्सिजन एक्प्रेसने प्राणवायूची मदत पोहोचवली आहे.
हे प्रसिद्धीपत्रक जारी होईपर्यंत महाराष्ट्रात 614 मेट्रिक टन, उत्तर प्रदेशात सुमारे 3797 मेट्रिक टन, मध्य प्रदेशात 656 मेट्रिक टन, दिल्लीत 5722 मेट्रिक टन, हरियाणामध्ये 2354 मेट्रिक टन, राजस्थानमध्ये 98 मेट्रिक टन, कर्नाटकमध्ये 4227 मेट्रिक टन, मेट्रिक टन, उत्तराखंड मध्ये 320 मेट्रिक टन, तामिळनाडू मध्ये 5674 मेट्रिक टन, आंध्रप्रदेशमध्ये 4037 मेट्रिक टन, पंजाबमध्ये 225 मेट्रिक टन, केरळमध्ये 513 मेट्रिक टन, तेलंगणमध्ये 3255 मेट्रिक टन, झारखंड मध्ये 38 मेट्रिक टन आणि आसाममध्ये 560 मेट्रिक टन प्राणवायू पोहोचवण्यात आला आहे.
भारतीय रेल्वेने ऑक्सिजन पुरवठा स्थानापासून वेगवेगळ्या मार्गांचे मॅपिंग करत राज्यांच्या मागणीसाठी स्वतःला सज्ज ठेवले आहे.
ऑक्सिजन एक्स्प्रेसचे मार्गक्रमण सुरु राहावे यासाठी रेल्वे मार्ग मोकळे ठेवण्याबरोबरच अत्युच्च दक्षता बाळगण्यात येते.
याचबरोबर मालवाहतुकीचा वेग कमी होणार नाही याची काळजीही घेतली जाते.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 169
रेल्वे मंत्रालय
रेल्वेमधे प्रवाशांचा आरक्षण तक्ता पूर्ण झाल्यानंतर रिकाम्या आसनाची माहिती देणाऱ्या नव्या सुविधेचे पियुष गोयल यांच्या हस्ते उद्घाटन
नवी दिल्ली, 27 फेब्रुवारी 2019
भारतीय रेल्वे प्रवाशांसाठी अधिक पारदर्शकता आणण्यासाठी आणि प्रवासाचा अनुभव समृद्ध करण्यासाठी, रेल्वेतला प्रवाशांचा आरक्षण तक्ता पाहण्याची आणि रिक्त आसनांची माहिती देणाऱ्या नव्या सुविधेचे रेल्वेमंत्री पियुष गोयल यांनी आज नवी दिल्लीत उद्घाटन केले.
प्रवासी आरक्षण तक्त्यानुसार आरक्षित जागांची माहिती जनतेला आयआरसीटीसीच्या संकेतस्थळाद्वारे इंटरनेटवर उपलब्ध होईल. यामुळे इच्छूक प्रवाशांना आरक्षण तक्ता पूर्ण झाल्यानंतर रिकाम्या आसनांची माहिती मिळण्यासाठी मदत होणार आहे.
रिकाम्या आसनांची पूर्ण माहिती उपलब्ध होणार असल्याने ऑनलाईन आरक्षणासाठी याचा उपयोग होणार आहे.
यंत्रणेत पारदर्शकता आणण्यासाठी आणि प्रवाशांचा प्रवासाचा अनुभव समृद्ध होण्याच्या दृष्टीने शकलेले हे आणखी एक पाऊल असल्याचे पियुष गोय यांनी यावेळी बोलतांना सांगितले.
N.Sapre/N.Chitale/D. Rane
(Visitor Counter : 129
पंतप्रधान कार्यालय
व्हॉईस ऑफ ग्लोबल साउथ समिटच्या नेते सत्र समारोपात पंतप्रधान नरेंद्र मोदी यांचे समारोपाचे भाषण
नवी दिल्ली, 13 जानेवारी 2023
तुमच्या प्रेरणादायी शब्दांबद्दल धन्यवाद! हे खरोखरच विचार आणि कल्पनांचे उपयुक्त आदान-प्रदान ठरले आहे. यातून ग्लोबल साउथच्या सामायिक आकांक्षा प्रतिबिंबित झाल्या.
हे स्पष्ट आहे की जगाला भेडसावणाऱ्या अनेक महत्त्वाच्या समस्यांबाबत विकसनशील देशांचा समान दृष्टिकोन आहे.
हे केवळ आज रात्रीच्या चर्चेतच नाही, तर या ‘व्हॉइस ऑफ द ग्लोबल साउथ समिट’ च्या गेल्या दोन दिवसांतही दिसून आले
ग्लोबल साउथमधील सर्व देशांसाठी महत्त्वाच्या असलेल्या यापैकी काही कल्पना संक्षिप्तपणे मांडण्याचा मी प्रयत्न करतो .
आपण सर्व दक्षिणेकडील देशांमधील सहकार्याच्या महत्त्वावर आणि जागतिक अजेंडाला एकत्रितपणे आकार देण्याबाबत सहमत आहोत.
आरोग्याच्या क्षेत्रात, आपण पारंपरिक औषधांना प्रोत्साहन देणे, आरोग्यसेवेसाठी प्रादेशिक केंद्रे विकसित करणे आणि आरोग्य व्यावसायिकांची गतिशीलता सुधारणे यावर भर देतो. डिजिटल आरोग्य उपाययोजना त्वरीत उपयोजित करण्याच्या संभाव्यतेबाबत देखील आपण जागरूक आहोत.
शिक्षणाच्या क्षेत्रात, व्यावसायिक प्रशिक्षणातील तसेच दूरस्थ शिक्षण देण्यासाठी विशेषत: दुर्गम भागात तंत्रज्ञानाचा वापर करण्यात आपल्या सर्वोत्कृष्ट पद्धती सामायिक केल्यास आपण सर्वांना फायदा होऊ शकतो.
बँकिंग आणि वित्त क्षेत्रात, डिजिटल सार्वजनिक वस्तू तैनात केल्यास विकसनशील देशांमध्ये आर्थिक समावेशकता मोठ्या प्रमाणावर आणि वेगाने वाढू शकते. भारताच्या स्वतःच्या अनुभवाने हे दाखवून दिले आहे.
कनेक्टिव्हिटी संबंधी पायाभूत सुविधांमध्ये गुंतवणुकीच्या महत्त्वाबाबत आपण सर्व सहमत आहोत. आपल्याला जागतिक पुरवठा साखळ्यांमध्ये विविधता आणण्याची आणि विकसनशील देशांना या मूल्य साखळींशी जोडणारे मार्ग शोधण्याची गरज आहे.
विकसित देशांनी हवामान वित्त आणि तंत्रज्ञानाबाबत आपली जबाबदारी पार पाडली नाही, यावर विकसनशील देशांचे एकमत आहे.
आपण हे देखील मान्य करतो की उत्पादनातील उत्सर्जन नियंत्रित करण्याबरोबरच,अधिक पर्यावरणपूरक शाश्वत जीवनशैलीकडे वळण्यासाठी ‘वापरणे आणि फेकणे’ या वृत्तीपासून दूर जाणे देखील तितकेच महत्त्वाचे आहे.
भारताच्या ‘पर्यावरणासाठी जीवनशैली’ किंवा LiFE उपक्रमामागील हे मध्यवर्ती तत्त्वज्ञान आहे – जे विवेकपूर्ण उपभोग आणि चक्राकार अर्थव्यवस्थेवर लक्ष केंद्रित करते.
महामहिम,
व्यापक ग्लोबल साउथने सामायिक केलेल्या या सर्व कल्पना भारताला जी 20 चा अजेंडा तसेच तुमच्या सर्व राष्ट्रांसोबतच्या आमच्या विकास भागीदारीला आकार देण्यासाठी प्रेरक ठरतील.
पुन्हा एकदा, व्हॉइस ऑफ ग्लोबल साउथ समिटच्या आजच्या समारोपाच्या सत्रात तुमच्या आनंददायी उपस्थितीबद्दल मी तुमचे आभार मानू इच्छितो.
धन्यवाद.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
भारताच्या राष्ट्रपतींनी दुंडीगल येथील वायूसेना अकादमीत केली संयुक्त पदवी संचलनाची पाहणी
नवी दिल्ली, 17 जून 2023
भारताच्या राष्ट्रपती द्रौपदी मुर्मू यांनी आज हैदराबादमध्ये दिंडीगुल येथील वायूसेना अकादमीमध्ये संयुक्त पदवी संचलनाची पाहणी केली.
यावेळी, आपला अभ्यासक्रम पूर्ण करणाऱ्या छात्रांना संबोधित करताना राष्ट्रपती म्हणाल्या की त्यांची कारकीर्द आव्हानात्मक, कामाचे समाधान आणि उच्च सन्मान देणारी आहे. भारतीय वायूसेनेमध्ये ज्यांनी यापूर्वी सेवा केली आहे त्यांचा महान वारसा चालवण्याची जबाबदारी या छात्रांवर आहे, असे त्या म्हणाल्या. ‘नभम् स्पृशम् दीप्तम्’ म्हणजे आकाशाला स्पर्श करणारी वैभवशाली भरारी घ्या, हे भारतीय वायूसेनेचे घोषवाक्य अतिशय प्रेरणादायी आहे, असे त्यांनी सांगितले. हे छात्र, या घोषवाक्याची भावना आपल्यामध्ये बिंबवतील आणि त्यांच्याकडून देशाला असलेल्या अपेक्षा पूर्ण करतील, असा विश्वास राष्ट्रपतींनी व्यक्त केला.
आक्रमक शेजारी राष्ट्रासोबत 1948, 1965 आणि 1971 च्या युद्धात देशाचे रक्षण करताना भारतीय वायूसेनेच्या शूर योद्ध्यांनी बजावलेल्या महान कामगिरीची गाथा सुवर्णाक्षरात लिहिली जाईल, असे राष्ट्रपतींनी सांगितले. या वीरांनी हाच निर्धार आणि कौशल्य यांचे दर्शन कारगील संघर्षादरम्यान आणि नंतर बालाकोटमधील दहशतवाद्यांचे तळ उद्ध्वस्त करताना घडवले, असे त्या म्हणाल्या. त्यामुळे भारतीय वायूसेनेचा ‘व्यावसायिकता, समर्पित वृत्ती आणि त्याग यांचा महान वारसा असलेले दल’ असा लौकिक आहे. भारतीय वायूसेना मानवतावादी सहाय्य आणि आपत्ती निवारणातही योगदान देत आहे, असेही राष्ट्रपतींनी नमूद केले. अलीकडेच भारतीय वायूसेनेने तुर्की आणि सीरियातील भूकंपाच्या काळात वैद्यकीय मदत पोहोचवण्यासाठी आणि आपत्ती निवारणासाठी वाईट हवामानातही तातडीने उड्डाणे केली. त्यापूर्वी काबूलमध्ये अडकलेल्या 600 पेक्षा जास्त भारतीयांना विमानाने मायदेशी आणण्यासाठी अतिशय धोकादायक परिस्थिती असलेल्या भागात विमाने उतरवली आणि उड्डाणे करून बचाव मोहीम राबवली. भारतीय वायूसेनेच्या उच्च क्षमतेचा हा दाखला आहे, अशा शब्दात त्यांनी भारतीय वायूसेनेची प्रशंसा केली.
भूमी, सागर आणि आकाश या तिन्ही ठिकाणी संरक्षण सज्जतेकरता तंत्रज्ञानाचा अंगिकार वेगाने करणे अतिशय गरजेचे आहे, असे त्या म्हणाल्या. संरक्षण दलातील प्रत्येक अधिकाऱ्याने संरक्षण सज्जतेचा एक एकात्मिक दृष्टीकोन नेहमी लक्षात ठेवला पाहिजे, असे त्यांनी सांगितले. नेटवर्क केंद्रीत भविष्यकालीन युद्ध अवकाशात उच्च तंत्रज्ञानावर आधारित युद्धांच्या आव्हानांसह एकंदर सुरक्षाविषयक स्थिती विचारात घेऊन सदैव तत्पर राहण्यासाठी वायूसेना उचलत असलेल्या पावलांबाबत राष्ट्रपतींनी समाधान व्यक्त केले.
राष्ट्रपतींचे भाषण पाहण्यासाठी कृपया येथे क्लिक करा.M.Pange/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
पंतप्रधान कार्यालय
आशियाई क्रीडा स्पर्धेत रौप्य पदक जिंकल्याबद्दल पंतप्रधानांनी भारतीय महिलांच्या 4x400 रिले संघाचे केले अभिनंदन
नवी दिल्ली, 4 ऑक्टोबर 2023
आशियाई क्रीडा स्पर्धेत भारतीय महिलांच्या 4x400 रिले संघाने रौप्य पदक जिंकल्याबद्दल पंतप्रधान नरेंद्र मोदी यांनी या संघाबद्दल अभिमान व्यक्त केला आहे. या उल्लेखनीय कामगिरीबद्दल पंतप्रधानांनी विथ्या रामराज, ऐश्वर्या कैलाश मिश्रा, प्राची आणि सुभा व्यंकटेशन यांचे अभिनंदन केले.
एका X पोस्टमध्ये पंतप्रधान म्हणाले;
“आशियाई क्रीडा स्पर्धेत रौप्य पदक जिंकल्याबद्दल भारतीय महिलांच्या 4x400 रिले संघाचा आम्हाला अभिमान आहे.
या उल्लेखनीय कामगिरीबद्दल विथ्या रामराज, ऐश्वर्या कैलाश मिश्रा, प्राची आणि सुभा व्यंकटेशन यांचे खूप खूप अभिनंदन.त्यांच्या जिद्द,जिद्द आणि संघभावनेमुळे देशाला हा आनंद मिळाला आहे!”
Jaydevi PS/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्रामीण विकास मंत्रालय
99.7% मनरेगा वेतन ई-हस्तांतरणाद्वारे दिले जात आहे
नवी दिल्ली, 6 ऑगस्ट 2021
भारत सरकारच्या परवानगीने रोख रक्कम देण्याची पद्धत सुरू असलेले छत्तीसगडचे 4 एकात्मिक कृती आराखडा जिल्हे व मणिपूर राज्यातील 42 ब्लॉक वगळता संपूर्ण भारतात ई - हस्तांतरण पद्धतीची अंमलबजावणी होत आहे. या ई- हस्तांतरण पद्धतीमध्ये पैसे थेट लाभार्थीच्या बँक/पोस्ट ऑफिस खात्यात जमा होत आहे. सध्या 99.7 टक्के भरणा ई-हस्तांतरणाद्वारे होत आहे.
गावातील, ज्यांचे प्रौढ सदस्य स्वेच्छेने अकुशल शारीरिक काम करण्यास तयार असलेल्या प्रत्येक घराला, एका आर्थिक वर्षात किमान 100 दिवस वेतन रोजगार प्रदान करण्यासाठी महात्मा गांधी एनआरईजी कायदा , 2005आहे . राज्य स्वतःच्या संसाधनांमधून 100 दिवसांपेक्षा मनुष्यदिवसांचे काम देऊ शकते. कृषी आणि शेतकरी कल्याण मंत्रालयाच्या शिफारशीनुसार देशातील अधिसूचित दुष्काळग्रस्त भागात किंवा नैसर्गिक आपत्ती भागात 100 दिवसांच्या वर आणि त्यापेक्षा जास्त 50 दिवसांच्या वेतनाचा रोजगार प्रदान केला जातो. सध्या महात्मा गांधी नरेगाअंतर्गत कामाचे दिवस वाढवण्याची कोणतीही योजना नाही.
महात्मा गांधी राष्ट्रीय ग्रामीण रोजगार हमी कायदा, 2005  च्या कलम 6  नुसार, केंद्र सरकार अधिसूचनेद्वारे आपल्या लाभार्थ्यांसाठी वेतनदर निर्दिष्ट करू शकते. त्यानुसार, ग्रामीण विकास मंत्रालय दरवर्षी महात्मा गांधी नरेगा वेतनदर राज्ये/केंद्रशासित प्रदेशांसाठी अधिसूचित करते. महात्मा गांधी नरेगा कामगारांना महागाईविरूद्ध भरपाई देण्यासाठी, ग्रामीण विकास मंत्रालय दरवर्षी शेतमजुरांसाठी ग्राहक किंमत निर्देशांकामधील  बदलावर आधारित वेतनदर सुधारणा करते. प्रत्येक आर्थिक वर्षाच्या 1 एप्रिलपासून वेतनदर लागू केला जातो.
केंद्रीय ग्रामविकास राज्यमंत्री साध्वी निरंजन ज्योती यांनी आज राज्यसभेत लेखी उत्तरात ही माहिती दिली.M.Chopade/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
रस्ते वाहतूक आणि महामार्ग मंत्रालय
देशभरात एकाच सामाईक पद्धतीनुसार, पीयूसी  प्रमाणपत्र जारी करण्याबाबतची अधिसूचना केंद्रीय रस्ते वाहतूक अणि महामार्ग मंत्रालयाकडून जारी
केंद्रीय रस्ते वाहतूक अणि महामार्ग मंत्रालयाने, केंद्रीय मोटार वाहन अधिनियम 1989 अंतर्गत, देशभरात एकाच सामाईक पद्धतीने पीयूसी म्हणजेच प्रदूषण नियंत्रणात असल्याविषयीचे प्रमाणपत्र जारी करण्याबाबतची अधिसूचना 14 जून 2021 रोजी जारी केली आहे. प्रदूषण नियंत्रणाखाली असल्याच्या प्रमाणपत्राची  ठळक वैशिष्ट्ये खालीलप्रमाणे :
 देशभरात एक सामाईक पियूसी प्रमाणपत्र जारी करण्याच्या पद्धतीची सुरुवात आणि पीयुसी डेटाबेस राष्ट्रीय नोंदणीपटाशी संलग्न करणे.
 पहिल्यांदाच यात रीजेक्शन स्लीप म्हणजे प्रमाणपत्र नामंजूर करण्याची व्यवस्था देण्यात आली आहे. यासाठीचा एक सामाईक फॉरमॅट देण्यात आला असून चाचणीसाठी आलेले वाहन उत्सर्जनाच्या प्रदूषण विषयक नियमांची पूर्तता करत नसेल, तर वाहन मालकाला पीयूसी देण्यास नकार दिला जाईल. हे नामंजूर पत्र, वाहनधारक वाहन सेवा केंद्रात दाखवू शकेल, तिथे वाहनाची सर्विसिंग करुन घेऊ शकेल, किंवा जर PUCC केंद्रातील उपकरण बिघडले असेल, तर वाहनधारक दुसऱ्या केंद्रात, ही चाचणी करुन घेण्यासाठी या कागदांचा वापर करू शकतील.
 या चाचणीदरम्यान, पुढील माहिती गुप्त ठेवली जाईल- 1) वाहनमालकाचा मोबाईल क्रमांक, नाव आणि पत्ता. 2) इंजिन क्रमांक आणि चासीस क्रमांक (केवळ शेवटचे चार अंक दिसू शकतील, इतर सर्व अंक झाकलेले असतील
 वाहनमालकाचा मोबाईल क्रमांक देणे अनिवार्य करण्यात आले असून त्याच क्रमांकावर प्रमाणीकरण आणि शुल्काविषयीचा एसएमएस पाठवला जाईल.
 जर संबंधित वाहन कार्बन उत्सर्जनविषयक नियमांची पूर्तता करत नसल्याचे, अंमलबजावणी अधिकाऱ्यांना जाणवले, तर ते अधिकारी, लिखित अथवा डिजिटल स्वरूपात वाहनधारकांशी संपर्क करून, चालकाला/धारकाला संबंधित वाहन चाचणीसाठी एखाद्या अधिकृत पीयूसी केंद्राकडे घेऊन जाण्यास सांगू शकतात. जर चालक किंवा वाहन धारकाने ही चाचणी केली नाही, तर त्यांना दंड आकाराला जाऊ शकतो.
 जर वाहनमालक या निकषांची पूर्तता करण्यात अपयशी ठरले, तर वाहनाची नोंदणी करणारे अधिकारी, निश्चित कारण लिखित स्वरूपात देऊन, संबंधित वाहनाचे नोंदणी प्रमाणपत्र तसेच परवाना रद्द करु शकतात. जोपर्यंत असे पीयूसी प्रमाणपत्र वाहनमालकाला मिळत नाही, तोपर्यंत गाडीची नोंदणी रद्द केली जाऊ शकते.
 म्हणजेच, या अधिनियमाची अंमलबजावणी आयटी-अंतर्गत होणार असून त्यामुळे प्रदूषण करणाऱ्या वाहनांच्या वापरावर चाप बसू शकेल.
 या फॉर्मवर एक QR कोड देखील असेल. यात पियूसी केंद्राविषयीची सर्व माहिती असेल.
पंतप्रधान कार्यालय
पंतप्रधानांनी जर्मनीतील भारतीय समुदायाशी साधला संवाद
नवी दिल्ली, 3 मे 2022
पंतप्रधान नरेंद्र मोदी यांनी बर्लिन येथील पॉट्सडेमर प्लॅट्झ या थिएटरमध्ये जर्मनीतील भारतीय समुदायाला संबोधित केले आणि संवाद साधला. विद्यार्थी, संशोधक आणि व्यावसायिकांचा समावेश असलेल्या जर्मनीतील यशस्वी भारतीय समुदायातील 1600 हून अधिक सदस्यांनी या कार्यक्रमात भाग घेतला. जर्मनीच्या अर्थव्यवस्थेत आणि समाजातील त्यांच्या योगदानाची पंतप्रधानांनी प्रशंसा केली. जागतिक स्तरावर भारतीय उत्पादनांचा प्रचार करून भारताच्या "वोकल फॉर लोकल" उपक्रमात योगदान देण्यासाठी त्यांना प्रोत्साहित केले.
S.Thakur/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(